paragraph_text: Projekt je najavljen početkom studenoga 2007. godine. Prvi koncert iz niza za završnicu 2008. godine održao se 17. studenoga 2007. pod nazivom "Jeza Irokeza" - punk večer, u Klubu studenata "Božo Lerotić" u Citadeli.057info Kultura - 17. STUDENEOG U "CITADELI" PRAŠE PUNKERI - Kreće "Zadarska gitarijada“, 8. studenoga 2007. (pristupljeno 18. travnja 2020.) Koncept ovog projekta je zasnovan na tome da se stvori adekvatna «infrastruktura» koja će omogućiti svima koji se bave glazbom u Zadru da se prezentiraju i afirmiraju u sklopu jednog sustava natjecateljskog karaktera. Njime se ciljalo reanimirati zadarsku glazbenu scenu i projekt je polučio izuzetan uspjeh. Gitarijadu čini ciklus kvalifikacijskih koncerata kroz kojih prođe do tridesetak zadarskih bendova po sezoni, od kojih su veliki broj debitanti.